ઝડપની મજા, મોતની સજા. કમનસીબે, બહુ જૂની કહેવત લાગુ પડે તેવા કિસ્સામાં 19-20 વર્ષના બે મિત્રોએ જિંદગી ગુમાવી છે. એક મિત્રની બર્થ-ડે હોવાથી 10-12 મિત્રો રાત્રે એકઠાં થયાં ને IIM ખાતે ‘બર્થ-ડે ટી પાર્ટી' મનાવી હતી. ઘરે પાછા ફરતી વખતે પલ્સર બાઈક પૂરઝડપે ભગાવી ઝીગઝેગ દોડાવવામાં આવી હતી. પલ્સરચાલક દિવ્યાંગ ઉર્ફે સોનુ રાવતે રાણીપ ટી જંકશનથી RTO સર્કલ વચ્ચે કાબૂ ગુમાવ્યો ને બાઈક ડિવાઈડરના થાંભલા સાથે અથડાઈ. દિવ્યાંગ રાવત અને બાઈક પાછળ બેઠેલા વિશાલ પરમારે જિંદગી ગુમાવી છે. ઘર ચલાવવામાં બન્ને મિત્રો પરિવારને ઉપયોગી બને તે પહેલાં મિત્રો સાથે ખુશીની પળ પરિવાર માટે ગમગીનીમાં પલટાઈ છે. વાડજ પોલીસે કાયદેસર કાર્યવાહી હાથ ધરી છે..